PlayStation 4

PlayStation 4 (ametlikult lühendatud PS4), on Sony Computeri toodetav mängukonsool. See avalikustati 20. veebruaril 2013 pressikonverentsil PlayStation 3 järeltulijana. See on PlayStation 5 eelkäija.
Liikudes edasi raskest Celli arhitektuuri protsessoritest, otsustas PlayStation 4 lisada oma süsteemi AMD protsessori, lootes, et lihtsama arhitektuuriga protsessor toob laialdasemat toetust mängude tegijate poolt. Lisaks keskendub Sony rohkem sotsiaalsele poolele lisades "Share" nuppu puldile, mille abil saad jagada peaaegu et kõike suhtlusmeedias, ühe nupuvajutusega.
Riistvara.
PlayStation 4-s kasutatud tehnoloogia sarnaneb üsna palju personaalarvutis kasutatavaga. See sarnasus peaks PS4 mängud tegema lihtsamaks ja odavamaks, mängude tegijatele. Lõplik konsool avalikustati E3 2013 tehnoloogiakonverentsil.
Tehnilised andmed.
PlayStation 4 kasutab AMD protsessorit, mis on välja töötatud koostöös Sonyga. See ühendab keskprotsessorit (CPU) ja graafikaprotsessorit (GPU), lisaks veel mälukontrollerit ja videodekoodrit. Protsessor koosneb kahest 4-tuumalisest Jaguari arhitektuuri protsessorist, andes kokku 8 füüsilist tuuma. Graafikaprotsessor koosneb 18 arvutavast üksusest, millel on maksimaalne teoreetiline arvutusvõimsus 1,84 TFLOPS. Süsteemi GDDR5-mälu on võimeline jooksma maksimaalsel taktsagedusel 2,75 GHz (5500 MT/s) ja sellel on maksimaalne mälu ribalaius 176 GB/s. Konsoolil on 8 GB GDDR5-mälu, see on 16 korda rohkem RAM-i kui PS3-l. Lisaks sisaldab see eraldi kiipi, mis on mõeldud ainult allalaadimiste ja üleslaadimistega tegelemiseks, mis võimaldab mängida mänge ja laadida uuendusi või muid mänge samal ajal kui mängur mängib, ilma et konsooli jõudlus kannataks.
PlayStation 4-l on Wi-Fi- ja Etherneti-ühenduvus, Bluetooth ja kaks USB 3.0 porti. Heli-/videoväljundid sisaldavad HDMI- ja optiline S/PDIF heli. Konsoolidel pole analoog heli-/videoväljundit.
Kuigi see polnud kohe alguses saadaval, on PS4-l "Suspend mode". See paneb konsooli vähese energiatarbega olekusse, mis lubab mängijal hiljem jätkata täpselt samast kohast, kus ta mängimise lõpetas. Lisaks saab konsooliga mängimise ajal selles olekus laadida alla mänge või tarkvarauuendusi.
Pult.
DualShock 4 on PlayStation 4 põhipult, hinnaga 59 eurot. Sarnaselt DualShock 3-ga ühendub see konsooliga Bluetoothi abil. Kuid DualShock 3, pole ühilduv PS4-ga. DualShock 4 puldil on uusi funktsioone, näiteks sisseehitatud puuteplaat. Puldil on liikumisandurid ja täiustatud vibratsioon, lisaks on veel esimene Playstationi pult, millel on ametlik toetus Windows PC platvormi puldina. Selles on sisseehitatud liitium-ioonaku. Pult kaalub 210 g, mõõtmed on 162 × 52 × 98 mm. See on kaetud kummi või töödeldud plastiga, et pult käest ei libiseks.
Puldil on 3,5 mm TRRS-liides, mis võimaldab kõrvaklappide ühendamist puldiga, mis omakorda annab kasutajale võimaluse suhelda teistega samal ajal mängu heli kuuldes. Pulti saab laadida micro-USB kaudu, laadimisjaama või konsooli kaudu (ka siis, kui konsool on välja lülitatud).
DualShock 4 on järgmised nupud: PS nupp, SHARE nupp, OPTIONS nupp, suunanupud, toimingunupud (kolmnurk, ring, rist, ruut), puldi taga olevad ülemised nupud (R1/L1), päästikud (R2/L2), analoogkangide klõpsatavad nupud (L3/R3) ja puuteplaadi klõpsatav osa. Need tähendavad et on toimunud mitmeid erinevaid muutusi varasemate pultide suhtes. START ja SELECT nupud on ühendatud üheks OPTIONS nupuks. SHARE nupp lubab jagada videoid enda mängus juhtunust. Juhtkange ja päästikuid on arendajate tagasiside põhjal täiustatud. Juhtkangil on nüüd nõgus pealmine osa.
2016. aasta septembri alguses kinnitas Sony teise generatsiooni Dualshock 4 puldid. Uuendatud Dualshock 4 puldiga (tuntud kui ka "Dualshock 4 V2") on võimalus kasutada USB-ühendust konsooliga olemasoleva Bluetooth ühenduse kõrval ning nüüd on võimalus näha puldi puuteplaadi ülaservas helendavat riba, mis on sünkroonis puldi valgusribaga.
PlayStation VR.
PlayStation VR on virtuaalreaalsussüsteem Playstation 4 jaoks. See koosneb peakomplektist, millele on 1080p kuvari paneelist, LED-valgustitest, mille järgi Playstation Camera jälgib peakomplekti liikumist ruumis, ning juhtkarbist, mis töötleb 3D-heliefekte, ning video väljundit välisele kuvarile.
Tarkvara ja teenused.
PlayStation 4 operatsioonisüsteem on Orbis OS. 
Kuigi konsoolil pole töötamiseks vaja internetiühendust, annaks see rikkalikuma kogemuse, kui konsool oleks internetti ühendatud. PlayStation Network (PSN) annab kasutajatele ligipääsu mitmetele veebiteenustele.
Hääljuhtimine.
Mikrofon või kaamera mikrofoniga lubab kasutajatel juhtida oma konsooli häälkäskude abil. Kuigi käskude arv on algselt piiratud, lubatakse uuendada häälkäske lähitulevikus.
Mängud.
Sony Computer Entertainment America tegevjuht Jack Tretton ütles, et mängude hinnad PlayStation 4-le on vahemikus 0,99–60 dollarini. Mängud Playstation 4 pole regioonilukustusega, see tähendab, et ühest regioonist ostetud mäng töötab iga regiooni konsoolidel. Lisaks saavad mängurid müüa, vahetada, laenata oma mänge.
Kõiki Playstayion 4 mänge saab osta internetist – Playstation Store'ist. Lisaks on võimalik mängida kõikide mängude demoversioone tasuta. Mängijad saavad logida mistahes PS4 konsooli ja pääseda ligi oma digitaalsele mängude kollektsioonile.
PlayGo.
PlayGo luba kiiremat juurdepääsu PlayGo toega mängudele. Kui mäng on valitud internetist, ainult osa mängust on vaja laadida, enne kui saab mängida(Näiteks: esimene tase). Ülejäänud osad laetakse mängimise ajal, vähendades ootamise aega. Kui mängija tahab mängida otse plaadilt, siis PS4 paigaldab vajalikud andmed kõvakettale, mis kiirendab laadimise protsessi. See on saavutatud süüsteemi teise protsessoriga. Sarnaselt mängudega laaditakse süsteemi uuendused sujuvalt taustal, ilma katkestusteta. PS4-l on ka tehnoloogia, mis püüab tuvastada suundumusi, sealhulgas mänge, mille vastu mängur tõenäoliselt järgmisena huvi tunneb, ja laeb automaatselt taustal alla väikese osa nendest mängudest, isegi unerežiimis, et säästa aega.
Tagasiühilduvus.
Sony on kinnitanud, at algselt PlayStation 4 ei toeta PlayStation 3 mänge. Kuigi Sony pole välistanud varasemate süsteemide emuleerimist lokaalselt, on Sony-l detailne plaan proovida pilvandmetöötluse põhist emuleerimist, et oleks pikaajalisem lahendus tagasiühilduvuse raskuste vastu.
Vastukaja.
Enne väljalaset.
Väljalaske-eelne vastukaja oli positiivne nii mängude tegijatelt kui ka ajakirjanikelt. Mitmed mängude tegijad kiitsid süsteemi selle lihtsuses ja kiiruses
Brasiilia.
17. oktoobril 2013 avalikustas Sony, et PlayStation 4 maksab 1759 USA dollarit. Suures hinnas süüdistas Sony Brasiilia valitsuse seatud suuri impordimakse, mis moodustavad ligikaudu 60–70% seadme kogumaksumusest.
Müük.
Augustis 2013 teatas Sony, et üle miljoni konsooli on ette tellitud. Põhja-Ameerikas müüdi väljalaskepäeval üks miljon Playstation 4 konsooli. Suurbritannias sai PlayStation 4 väljalaskepäeval kõige rohkem müüdud konsooliks: 48 tunni jooksul müüdi neid üle 250 000. 3. detsembri seisuga on müüdud rohkem kui 2,1 miljonit konsooli.
Riistvara versioonid.
Playtstation 4 on toodetud mitmes erinevas versioonis: originaal, Slim ja Pro.
PlayStation 4 Slim.
7. septembril 2016, andis Sony teada, et toob välja uue Playstation 4 versiooni mudeli CUH-2000, kõnekeelselt PlayStation 4 Slim. See on originaalse PS4 riistvaraga, kuid väiksemate mõõtmetega. Lisaks eemaldati optilise audio port ja kahe USB-pordi vahet suurendati. 500GB PS4 Slim mudel tuli müügile 15. septembril 2016 sama hinnaga nagu originaalne Playstation 4.
PlayStation 4 Pro.
7. septembril 2016 avalikustas Sony PlayStation 4 Pro, mis tuli ülemaailmselt müügile 10. novembril 2016. Selle mudeli number on CUH-7000. See on Playstation 4 uuendatud versioon, millel on uuem riistvara, näiteks kaks korda kiirem graafikaprotsessor ja suurema taktsagedusega protsessor.
PS4 Pro toetab Remote Playd, Share Playd ja voogedastamist kvaliteediga kuni 1080p 60 kaadrit sekundis. Lisaks suudab "Share" nupu abil jäädvustada 2160p resolutsiooniga pilti ja 1080p 30 kaadrit sekundis videot.